text: [{"text_idx": "#000002", "text": "Las lestur i\u0301 kirkjuni, umbor\u00f0 og i\u0301 sku\u0301rinum"}, {"text_idx": "#000003", "text": "Johan Karl er o\u0301f\u00f8rur fra\u0301s\u00f8guma\u00f0ur, og hevur mangan veri\u00f0 bru\u0301ktur, ta\u0301 okkurt skuldi ver\u00f0a sagt um kirkjuna."}, {"text_idx": "#000004", "text": "Johan Karl Djurhuus hevur b\u00e6\u00f0i veri\u00f0 hja\u0301lparklokkari og klokkari, men hevur somulei\u00f0is lisi\u00f0 lestur b\u00e6\u00f0i a\u0301 sjo\u0301gvi og landi, og veri\u00f0 deknur i\u0301 Selatra\u00f0ar kirkju."}, {"text_idx": "#000005", "text": "Deknur: - Ta\u00f0 hevur veri\u00f0 sera gott at havt Jesus vi\u00f0 \u00f8ll mi\u0301ni mongu a\u0301r, b\u00e6\u00f0i a\u0301 sjo\u0301gvi og landi, sigur Johan Karl.I\u0301 kirkju okkara hava vit eina sto\u0301ran skara av kvinnum og monnum, sum a\u0301r eftir a\u0301r, i\u0301 tru\u0301festi i\u0301mo\u0301ti kirkjuni, hava bru\u0301kt b\u00e6\u00f0i ti\u0301\u00f0 og kreftir i\u0301 t\u00e6nastuni, solei\u00f0is at or\u00f0i\u00f0 kundi vera bo\u00f0a\u00f0 teimum, i\u00f0 komu til gudst\u00e6nasturnar.Ein av hesum tru\u0301f\u00f8stu t\u00e6narum er ju\u0301st Johan Karl Djurhuus. Ho\u0301ast si\u0301n h\u00f8ga aldur kann hann li\u0301ta aftur a\u0301 eina ri\u0301ka andaliga t\u00e6nastu i\u0301 sta\u00f0bundnu kirkjuni og i\u0301 sta\u00f0bundna missio\u0301nshu\u0301sinum, men eisini undir heilt \u00f8\u00f0rum umst\u00f8\u00f0um og himmalhva\u0301lvum.Johan Karl byrja\u00f0i fyri meiri enn 60 a\u0301rum si\u0301\u00f0ani sum hja\u0301lparklokkari. Hetta var i\u0301 1962, men i\u0301 80\u2019unum, ta\u0301 hann var heima i\u0301 n\u00f8kur a\u0301r, gj\u00f8rdist hann fastur klokkari i\u0301 Selatra\u00f0ar kirkju.Umframt hesa t\u00e6nastuna i\u0301 kirkjuni er hann eisini ein av teimum, sum hevur savnast til m\u00f8tini i\u0301 missio\u0301nshu\u0301sinum i\u0301 bygdini.- Eg var ungur, ta\u0301 eg vitna\u00f0i fyrstu fer\u00f0 her. Eg havi to\u0301 ikki veri\u00f0 nakrar sto\u0301rur talari, men havi havt Guds or\u00f0 frammi av og a\u0301, leggur hann aftrat.A\u0301 Selatra\u00f0 byrja\u00f0u teir at tosa um at byggja ny\u0301ggja kirkju a\u0301 Selatra\u00f0 3. jo\u0301ladag 1925. Longu fyri jo\u0301l a\u0301ri\u00f0 eftir sto\u0301\u00f0 kirkjan kla\u0301r at taka i\u0301 bru\u0301kEin go\u0301\u00f0ur drekkamunnurI\u0301 a\u0301hugaverdari samr\u00f8\u00f0u vi\u00f0 Tru\u0301bo\u00f0an, sigur Johan Karl vi\u00f0 greinskrivaran Torleif Johannesen, fra\u0301 n\u00f8krum av upplivingum i\u0301 arbei\u00f0sli\u0301vi si\u0301num, men ikki minst tru\u0301arli\u0301vi si\u0301num.Hann grei\u00f0ir her millum anna\u00f0 fra\u0301, at hann i\u0301 fy\u0301ra a\u0301r ro\u0301\u00f0i u\u0301t i\u0301 Gra\u0301tufj\u00f8r\u00f0inum i\u0301 Gr\u00f8nlandi. Ta\u0301 var skipanin solei\u00f0is, at teir ikki fiska\u00f0u sunnudagar.- Ta\u0301 plagdi eg at lesa lestur i\u0301 sku\u0301rinum hja\u0301 okkum. Ta\u00f0 komu eisini a\u00f0rar manningar til lesturin. Og so enda\u00f0i alt vi\u00f0 at vit fingu ein drekkamunn aftana\u0301, grei\u00f0ir Johan Karl fra\u0301.Og hann leggur i\u0301 sama andadra\u0301tti aftrat:- Hetta vo\u0301ru go\u0301\u00f0ar l\u00f8tur.Ikki nokk vi\u00f0 at hann las lestrar i\u0301 einum sku\u0301ri i\u0301 Gr\u00f8nlandi, so hevur hann somulei\u00f0is lisi\u00f0 lestur umbor\u00f0 a\u0301 skipum. Hann var millum anna\u00f0 fastur lesari umbor\u00f0 a\u0301 Baki, sum teir a\u0301ttu i\u0301 fleiri a\u0301r.- Eg haldi, at manningarnar vo\u0301ru gla\u00f0ar fyri lesturin, sum var u\u0301r lestrabo\u0301kini hja\u0301 Ja\u0301kup Dahl, sigur Johan Karl.Eg seg\u00f0i bara jaJohan Karl er o\u0301f\u00f8rur fra\u0301s\u00f8guma\u00f0ur, og hevur mangan veri\u00f0 bru\u0301ktur, ta\u0301 okkurt skuldi ver\u00f0a sagt um kirkjuna.Sum nevnt omanfyri hevur hann t\u00e6nt kirkjuni i\u0301 meiri enn 60 a\u0301r. Ta\u00f0 byrja\u00f0i i\u0301 roynd og veru vi\u00f0, at gamli klokkarin, Sju\u0301r\u00f0ur Thorsvik var vor\u00f0in lamin og orka\u00f0i illa upp i\u0301 torni\u00f0.I\u0301 umtaluni av f\u00f8roysku kirkjut\u00e6narunum her a\u0301 heimasi\u0301\u00f0uni, skrivar Ju\u0301stinus Eidesgaard, at Sju\u0301r\u00f0ur var o\u0301giftur og var hu\u0301skallur hja\u0301 systur si\u0301ni. Sju\u0301r\u00f0ur hev\u00f0i veri\u00f0 klokkari i\u0301 samfull 30 a\u0301r.- Hann hev\u00f0i no\u0301gv at gera sum klokkari, ti\u0301 hann ringdi fyrst klokkan ti\u0301ggju, aftur klokkan ellivu og si\u0301\u00f0ani a\u0301 middegi, ta\u0301 i\u00f0 gudst\u00e6nastan byrja\u00f0i.- Sju\u0301r\u00f0ur spurdi so meg, um eg kundi taka t\u00f8rn sum klokkari t\u00e6r fyrstu ringingarnar a\u0301 morgni. Og eg seg\u00f0i ja, grei\u00f0ir Johan Karl fra\u0301.Kirkjan var kla\u0301ra at taka i\u0301 ny\u0301tslu i\u0301 desember 1925, men av ti\u0301 at kirkjan var ny\u0301ma\u0301la\u00f0, so vo\u0301ru teir samdir at bi\u0301\u00f0a vi\u00f0 vi\u0301gsluni til eftir ny\u0301ggja\u0301r. Dagurin var settur til at vera 4. sunnudag eftir trettanda i\u0301 1927, sum var 23. januarMa\u0301 i\u0301 kirkjuTa\u0301 ein solei\u00f0is hevur t\u00e6nt kirkjuni i\u0301 60 a\u0301r, er eisini gott onkuti\u0301\u00f0 at kunna fara i\u0301 kirkju bert fyri at lurta eftir einum letstri.- Ja, eg eri onkunti\u0301\u00f0 i\u0301 kirkju, uttan at vera t\u00e6nari, og ta\u00f0 er so deiliga avslappandi, sigur Johan Karl Djurhuus.Fyri hann er eingin ivi um, hv\u00f8nn ty\u0301dning i\u00f0 kirkjan hevur, og hevur havt fyri hann. Ella, sum hann so ra\u0301mandi tekur til: - Eg eri heilt bundin at kirkju okkara.Nu\u0301 er heimbygd hansara ikki ein av teimum st\u00f8rstu. Her bu\u0301\u00f0u vi\u00f0 seinastu fo\u0301lkateljingina i\u0301 a\u0301r, 51 fo\u0301lk, sum vo\u0301ru tvey fleiri enn i\u0301 fj\u00f8r."}, {"text_idx": "#000006", "text": "Sum i\u0301\u00f0in kirkjugangari ynskti Johan Karl sja\u0301lvandi, at ta\u00f0 gingu enn fleiri fo\u0301lk i\u0301 kirkju. Men sum hann sigur:- Ta\u00f0 hev\u00f0i veri\u00f0 eitt gru\u0301iligt skil, um vit ikki h\u00f8vdu havt kirkjuna. Ta\u00f0 er ikki sunnudagur, at eg ikki eri i\u0301 kirkju, hevur hann a\u0301\u00f0ur sagt i\u0301 samr\u00f8\u00f0u um ta\u00f0 at vera kirkjut\u00e6nari i\u0301 Fo\u0301lkakirkjuni.Or\u00f0: Snorri Brend (: Birgir Waag H\u00f8gnesen"}]